Terwyl Zoeloeboodskappers die slegte tyding van hulle verpletterende nederlaag na Dingaan geneem het, het die Voortrekkers die aand ná die geveg in hulle laer ŉ dankdiens gehou.
Afrikaners moet ŉ monument vir die laer bou – daardie koppeling van waens aanmekaar en in die middel van die laer die afhanklikheid van God.
Laertrek word negatief aangebied. “Ag, die Afrikaners moet tog net nie weer laertrek nie,” word gesê. So asof laertrek vir ons ŉ negatiewe historiese begrip is.
As Pretorius en sy manne gesê het: “Ag, ons moet nie nou laer trek nie,” was hulle uitgewis en was dit die einde van die Groot Trek. Dit sou ŉ dramatiese effek op ons geskiedenis gehad het.